****

****** **

Αθήνα, 9 Μαρτίου 2022

# Για τα ημερήσια και κυριακάτικα φύλλα και τα εβδομαδιαία περιοδικά,

# τους ραδιοτηλεοπτικούς σταθμούς και τα ηλεκτρονικά μέσα ενημέρωσης

**Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής**

**στο Μέγαρο Μουσικής Αθηνών**

**ΠΑΡΟΥΣΙΑΣΗ ΒΙΒΛΙΩΝ ΓΙΑ ΤΟΝ ΜΙΚΗ ΘΕΟΔΩΡΑΚΗ**

****

Η Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής στο Μέγαρο Μουσικής συνεχίζει να τιμά ποικιλοτρόπως τον Μίκη Θεοδωράκη, του οποίου το Αρχείο φυλάσσει από το 1997. Την **Τετάρτη 16 Μαρτίου στις 19:00**, σε συνεργασία με τον Παγκρήτιο Σύλλογο Φίλων Μίκη Θεοδωράκη και την Πολιτιστική Εταιρεία Κρήτης - Εκδόσεις Πυξίδα της Πόλης, **διοργανώνει μια βραδιά λόγου και μουσικής γύρω από δυο πρόσφατες εκδόσεις για τον Θεοδωράκη** που έχουν ως κινητήριο μοχλό τον συντοπίτη και συνοδοιπόρο του συνθέτη, τον συγγραφέα Γιώργο Αγοραστάκη. Πρόκειται για τα βιβλία *Το πνεύμα της Επανάστασης του ’21 και ο Μίκης Θεοδωράκης* (Γιώργος Αγοραστάκης, εκδόσεις Πυξίδα της Πόλης, 2021) και *Ο Μίκης Θεοδωράκης και η Κρήτη* (Γιώργος Αγοραστάκης, Τατιάνα Παπαγεωργίου, Ερατοσθένης Καψωμένος, έκδοση ΠΕΚ-Πυξίδα της Πόλης και ΚΕΠΠΕΔΗΧ-ΚΑΜ, 2021). Την εκδήλωση θα πλαισιώσει σύντομο μουσικό μέρος με έργα για πιάνο του Μίκη Θεοδωράκη.

ΟΜΙΛΗΤΕΣ
**Τάσος Σακελλαρόπουλος**  ιστορικός, υπεύθυνος ιστορικών αρχείων του Μουσείου Μπενάκη
**Στεφανία Μεράκου** μουσικολόγος, διευθύντρια της Μουσικής Βιβλιοθήκης «Λίλιαν Βουδούρη»
**Γιώργος Αγοραστάκης** συγγραφέας

Συντονίζει ο δημοσιογράφος **Σταύρος Θεοδωράκης**

**Τατιάνα Παπαγεωργίου** πιάνο

ΔΙΟΡΓΑΝΩΣΗ

Μουσική Βιβλιοθήκη «Λίλιαν Βουδούρη»

Παγκρήτιος Σύλλογος Φίλων Μίκη Θεοδωράκη

Πολιτιστική Εταιρεία Κρήτης – Εκδόσεις Πυξίδα της Πόλης

**Τετάρτη 16/03, 19:00**

Πολυχώρος

Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής, στο Μέγαρο Μουσικής Αθηνών

ΕΛΕΥΘΕΡΗ ΕΙΣΟΔΟΣ ΜΕ ΔΕΛΤΙΑ ΠΡΟΤΕΡΑΙΟΤΗΤΑΣ ΚΑΤΟΠΙΝ ΗΛΕΚΤΡΟΝΙΚΗΣ ΚΡΑΤΗΣΗΣ ΣΤΟ

<https://www.eventbrite.com/e/266652513847>

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ
Πληροφορίες για αυτό το δελτίο: Μαριάννα Αναστασίου 210 7282771

Χορηγοί επικοινωνίας: ΕΡΤ, Cosmote Tv, Tρίτο πρόγραμμα, Αθήνα 9.84, Στο Κόκκινο, monopoli.gr, art&life.gr, deBop, Days of Art, infowoman

****